महिलाओं के आदर से स्वत: ही अच्छे समाज की स्थापना होगी
महिलामानव जीवन का आधार है। महिलाओं की कद्र होगी तो स्वत: ही अच्छे समाज की स्थापना संभव है। सवेरा संस्थान के सचिव खींयाराम चौधरी ने रामसीन मूंगड़ा में अंतरराष्ट्रीय महिला दिवस की पूर्व संध्या पर महिला सामुदायिक जागरूकता कार्यक्रम में व्यक्त किए।
उन्होंने कहा कि सामुदायिक सर्वांगिण विकास के लिए महिलाओं की निर्णायक भागीदारी समय की आवश्यकता है। कार्यक्रम में महिला जन जागरूकता, कन्या भ्रूण हत्या रोकथाम, बालिका शिक्षा सहभागिता को लेकर चर्चा करते हुए घरेलू महिला हिंसा, निराकरण अधिनियम, महिला मंच उपलब्धता तथा आजीविका संवर्धन पर जानकारी दी गई। कार्यक्रम में महिला विकास समन्वयक भंवरी व्यास ने सरकारी योजनाओं का अधिक से अधिक लाभ उठाने की बात कही। इस अवसर पर लीला देवी, मीरो देवी, बदामी देवी, चांदनी चौधरी, खम्मा देवी, वार्ड पंच सतीष भील, माधाराम हेमपुरा, मदीना बानो, चाकूदेवी , ओमप्रकाश शर्मा सहित लोग उपस्थित थे।
जन जागृति ग्रामीण विकास एवं शिक्षण सेवा संस्थान के संयुक्त तत्वावधान में इम्प्रूव पब्लिक स्कूल में समारोह का आयोजन हुआ। मुख्य अतिथि डॉ. राजकुमारी रूपचंदाणी ने कहा कि जहां नारियों की पूजा होती है वहां देवता निवास करते हैं। हमारे धार्मिक ग्रंथों में नारियों की महत्ता को उजागर किया गया है। पुरस्कृत शिक्षक फोरम के सालगराम परिहार ने कहा कि बालिकाएं विशेष उपलब्धि धारण कर राष्ट्र को परिश्रम के साथ ऊंचाइयां प्रदान करें। डॉ. शांति चौधरी, योग शिक्षिका कमला चौहान उकाराम परिहार ने भी विचार व्यक्त किए। संस्थान सचिव भंवरलाल राणावत ने बताया कि इस दौरान उत्कृष्ट कार्य करने पर 25 महिलाओं को शॉल ओढ़ाकर एवं स्मृति चिह्न देकर सम्मानित किया गया। भामाशाह पोकरराम राणावत एवं बक्सू देवी का भी सम्मान किया गया।
महिलादिवस पर शिविर आयोजित : जिलाविधिक सेवा प्राधिकरण बालोतरा के मार्गदर्शन में मंगलवार को अंतर्राष्ट्रीय महिला दिवस पर स्थानीय राजकीय बालिका उच्च प्राथमिक स्कूल में विधिक साक्षरता शिविर का आयोजन हुआ। शिविर में प्राधिकरण सचिव एवं अतिरिक्त मुख्य न्यायिक मजिस्ट्रेट परवेज अहमद ने घरेलू हिंसा कानून महिलाओं के अधिकारों के बारे में जानकारी दी।
बालोतरा . कार्यक्रम में छात्रा को सम्मानित करते अतिथि।
बालोतरा . कार्यक्रम में मंचासीन अतिथि मौजूद प्रबुद्धजन।
hin_Deva hin_Deva hin_Deva hin_Deva hin_Deva hin_Deva hin_Deva